CELEX: 32015R2402
Language: sk
Date: 2015-10-12 00:00:00
Title: Delegované nariadenie Komisie (EÚ) 2015/2402 z 12. októbra 2015, ktorým sa preskúmavajú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2012/27/EÚ a ktorým sa zrušuje vykonávacie rozhodnutie Komisie 2011/877/EÚ

19.12.2015   
            
            
               SK
            
            
               Úradný vestník Európskej únie
            
            
               L 333/54
            
         DELEGOVANÉ NARIADENIE KOMISIE (EÚ) 2015/2402
   z 12. októbra 2015,
   ktorým sa preskúmavajú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2012/27/EÚ a ktorým sa zrušuje vykonávacie rozhodnutie Komisie 2011/877/EÚ
   EURÓPSKA KOMISIA,
   so zreteľom na Zmluvu o fungovaní Európskej Únie,
   so zreteľom na smernicu Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES (1), a najmä na jej článok 14 ods. 10 druhý pododsek,
   keďže:
   
               (1)
            
            
               Komisia podľa článku 4 ods. 1 smernice Európskeho parlamentu a Rady (2) 2004/8/ES stanovila vo svojom vykonávacom rozhodnutí 2011/877/EÚ (3) harmonizované referenčné hodnoty účinnosti samostatnej výroby elektriny a tepla, ako matice hodnôt rozlíšených podľa príslušných faktorov vrátane roku výroby a typov palív. Tieto hodnoty platia do 31. decembra 2015.
            
         
               (2)
            
            
               Komisia preskúmala harmonizované referenčné hodnoty účinnosti samostatnej výroby elektriny a tepla s prihliadnutím na údaje z prevádzkového používania v realistických podmienkach poskytnuté členskými štátmi a zainteresovanými stranami. S ohľadom na vývoj najlepších dostupných a ekonomicky odôvodniteľných technológií, počas skúmaného obdobia rokov 2011 až 2015, by sa, pokiaľ ide o harmonizované referenčné hodnoty účinnosti samostatnej výroby elektriny, rozlíšenie podľa roku výroby zariadenia kombinovanej výroby uvedené v rozhodnutí Komisie 2011/877/EÚ, malo zachovať.
            
         
               (3)
            
            
               Preskúmanie harmonizovaných referenčných hodnôt účinnosti potvrdilo, že korekčné faktory súvisiace s klimatickými podmienkami stanovené v rozhodnutí 2011/877/EÚ by sa podľa posledných skúseností a analýz mali uplatňovať iba na zariadenia používajúce plynné palivá.
            
         
               (4)
            
            
               Preskúmanie potvrdilo, že podľa posledných skúseností a analýz by sa aj naďalej mali uplatňovať korekčné faktory pre odvrátiteľné straty v sústave stanovené v rozhodnutí 2011/877/EÚ. S cieľom lepšie zohľadniť odvrátiteľné straty je potrebné aktualizovať používané napäťové limity a hodnoty korekčných faktorov.
            
         
               (5)
            
            
               V rámci daného preskúmania sa ukázalo, že harmonizované referenčné hodnoty účinnosti samostatnej výroby tepla by sa mali v niektorých prípadoch upraviť. S cieľom vyhnúť sa retroaktívnym zmenám existujúcich systémov nový súbor referenčných hodnôt sa uplatňuje len od roku 2016, kým súčasný súbor hodnôt sa ponecháva pre zariadenia vyrobené pred uvedeným dátumom. Korekčné faktory týkajúce sa klimatických podmienok sa nevyžadovali, pretože termodynamika výroby tepla z paliva nezávisí do značnej miery od teploty okolia. Okrem toho korekčné faktory v prípade strát tepla v sústave nie sú potrebné, keďže teplo sa vždy používa blízko miesta výroby.
            
         
               (6)
            
            
               V rámci tohto preskúmania sa dokázalo, že by sa malo rozlišovať medzi referenčnými hodnotami energetickej účinnosti kotlov, ktoré vyrábajú paru, a kotlov vyrábajúcich horúcu vodu.
            
         
               (7)
            
            
               Údaje z prevádzkového používania v realistických podmienkach preukázali štatisticky významné zlepšenie skutočnej prevádzky špičkových zariadení používajúcich určité typy paliva v období preskúmania.
            
         
               (8)
            
            
               Pretože na investície do kombinovanej výroby a pre trvalú dôveru investorov sú potrebné stabilné podmienky, je vhodné stanoviť harmonizované referenčné hodnoty pre elektrinu a teplo.
            
         
               (9)
            
            
               Referenčné hodnoty samostatnej výroby tepla a elektriny stanovené v rozhodnutí 2011/877/EÚ sa uplatňujú do 31. decembra 2015, od 1. januára 2016 sa musia uplatňovať nové referenčné hodnoty. S cieľom zabezpečiť uplatniteľnosť nového súboru referenčných hodnôt do uvedeného dátumu nadobúda súčasné nariadenie účinnosť prvým dňom po jeho uverejnení.
            
         
               (10)
            
            
               Článkami 14, 22 a 23 smernice 2012/27/EÚ sa Komisia splnomocňuje prijímať delegované akty s cieľom aktualizovať harmonizované referenčné hodnoty samostatnej výroby elektriny a tepla. Táto právomoc sa Komisii udeľuje na obdobie piatich rokov od 4. decembra 2012. S cieľom predísť situácii, keby po 4. decembri 2017 nedošlo k predĺženiu tejto právomoci, budú sa referenčné hodnoty stanovené v tomto nariadení naďalej uplatňovať. Pokiaľ by Komisia v medziobdobí získala nové delegované právomoci, Komisia plánuje preskúmať referenčné hodnoty stanovené v tomto nariadení najneskôr štyri roky po nadobudnutí jeho účinnosti.
            
         
               (11)
            
            
               Keďže cieľom smernice 2012/27/EÚ je podpora kombinovanej výroby tepla a elektriny s cieľom ušetriť energiu, mala by sa stimulovať repasácia starších zariadení kombinovanej výroby s cieľom zlepšiť ich energetickú účinnosť. Z týchto dôvodov a v súlade s požiadavkou na harmonizované referenčné hodnoty účinnosti, ktoré by mali byť založené na zásadách uvedených v písmene f) prílohy II k smernici 2012/27/EÚ, by sa referenčné hodnoty účinnosti pre elektrinu použiteľné v prípade zariadení kombinovanej výroby mali od jedenásteho roku od ich výroby zvyšovať.
            
         PRIJALA TOTO NARIADENIE:
   Článok 1
   Stanovenie harmonizovaných referenčných hodnôt účinnosti
   Harmonizované referenčné hodnoty účinnosti samostatnej výroby elektriny a tepla sú stanovené v prílohe I a v prílohe II.
   Článok 2
   Korekčné faktory pre harmonizované referenčné hodnoty účinnosti samostatnej výroby elektriny
   1.   Členské štáty uplatňujú korekčné faktory stanovené v prílohe III s cieľom prispôsobiť harmonizované referenčné hodnoty účinnosti stanovené v prílohe I na priemerné klimatické podmienky v každom členskom štáte.
   Ak na území členského štátu oficiálne meteorologické údaje vykazujú rozdiely v ročnej teplote okolia 5 °C alebo viac, daný štát môže po oznámení Komisii využívať niekoľko klimatických pásiem na účely prvého pododseku za použitia metódy stanovenej v prílohe III.
   2.   Členské štáty uplatňujú korekčné faktory uvedené v prílohe IV s cieľom prispôsobiť harmonizované referenčné hodnoty účinnosti stanovené v prílohe IV odvrátiteľným stratám v sústave.
   3.   Ak členský štát uplatňuje korekčné faktory stanovené v prílohe III, ako aj korekčné faktory stanovené v prílohe IV, uplatňovaniu prílohy IV predchádza uplatňovanie prílohy III.
   Článok 3
   Uplatňovanie harmonizovaných referenčných hodnôt účinnosti samostatnej výroby elektriny
   1.   Členské štáty uplatňujú harmonizované referenčné hodnoty účinnosti stanovené v prílohe I v súvislosti s rokom výroby zariadenia kombinovanej výroby. Tieto harmonizované referenčné hodnoty účinnosti sa uplatňujú na obdobie 10 rokov od roku výroby zariadenia kombinovanej výroby.
   2.   Od jedenásteho roku od roku výroby zariadenia kombinovanej výroby členské štáty uplatňujú harmonizované referenčné hodnoty účinnosti, ktoré sa na základe odseku 1 uplatňujú na 10-ročné zariadenie kombinovanej výroby. Tieto harmonizované referenčné hodnoty účinnosti sa uplatňujú jeden rok.
   3.   Na účely tohto článku je rok výroby zariadenia kombinovanej výroby kalendárny rok, keď sa v zariadení kombinovanej výroby prvýkrát vyrobila elektrina.
   Článok 4
   Uplatňovanie harmonizovaných referenčných hodnôt účinnosti samostatnej výroby tepla
   1.   Členské štáty uplatňujú harmonizované referenčné hodnoty stanovené v prílohe II v súvislosti s rokom výroby zariadenia kombinovanej výroby.
   2.   Na účely tohto článku je rok výroby zariadenia kombinovanej výroby rok výroby na účely článku 3.
   Článok 5
   Repasácia zariadenia kombinovanej výroby
   Pokiaľ investičné náklady na repasáciu zariadenia kombinovanej výroby presiahnu 50 % investičných nákladov na nové porovnateľné zariadenie kombinovanej výroby, na účel článkov 3 a 4 sa považuje za rok výroby repasovaného zariadenia kombinovanej výroby kalendárny rok, keď sa v repasovanom zariadení kombinovanej výroby prvýkrát vyrobila elektrina.
   Článok 6
   Palivová zmes
   Ak zariadenie kombinovanej výroby využíva viac než jeden druh paliva, harmonizované referenčné hodnoty účinnosti samostatnej výroby sa použijú pomerne voči váženému priemeru energetického vstupu rôznych palív.
   Článok 7
   Zrušenie
   Rozhodnutie 2011/877/EÚ sa zrušuje.
   Článok 8
   Nadobudnutie účinnosti a uplatňovanie
   Toto nariadenie nadobúda účinnosť prvým dňom po jeho uverejnení v Úradnom vestníku Európskej únie.
   Toto nariadenie sa uplatňuje od 1. januára 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 315, 14.11.2012, s. 1.
   
      (2)  Smernica Európskeho parlamentu a Rady 2004/8/ES z 11. februára 2004 o podpore kogenerácie založenej na dopyte po využiteľnom teple na vnútornom trhu s energiou, ktorou sa mení a dopľňa smernica 92/42/EHS (Ú. v. EÚ L 52, 21.2.2004, s. 50).
   
      (3)  Vykonávacie rozhodnutie Komisie 2011/877/EÚ z 19. decembra 2011, ktorým sa ustanovujú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2004/8/ES a ktorým sa zrušuje rozhodnutie Komisie 2007/74/ES (Ú. v. EÚ L 343, 23.12.2011, s. 91).
   
      PRÍLOHA I
      
         Harmonizované referenčné hodnoty účinnosti samostatnej výroby elektriny
      
      
         (podľa článku 1)
      
      V tabuľke uvedené harmonizované referenčné hodnoty účinnosti pre samostatnú výrobu elektriny sú založené na výhrevnosti a štandardných atmosférických podmienkach ISO (15 °C teplota okolia, 1,013 barov, 60 % relatívna vlhkosť).
      
                  Kategória
               
               
                  Typ paliva
               
               
                  Rok výroby
               
            
                  Do roku 2012
               
               
                  Medzi rokmi 2012 – 2015
               
               
                  Od roku 2016
               
            
                  Tuhé
               
               
                  S1
               
               
                  Čierne uhlie vrátane antracitu, bitúmenového uhlia, subbitúmenového uhlia, koksu, hnedouhoľného koksu a ropného koksu
               
               
                  44,2
               
               
                  44,2
               
               
                  44,2
               
            
                  S2
               
               
                  Hnedé uhlie, lignitové brikety, roponosná bridlica
               
               
                  41,8
               
               
                  41,8
               
               
                  41,8
               
            
                  S3
               
               
                  Rašelina, rašelinové brikety
               
               
                  39,0
               
               
                  39,0
               
               
                  39,0
               
            
                  S4
               
               
                  Suchá biomasa vrátane dreva a iná tuhá biomasa vrátane drevených peliet a brikiet, drevných štiepok, suchých a čistých zvyškov po manipulácii s drevom, škrupín orechov a olivových a iných jadier
               
               
                  33,0
               
               
                  33,0
               
               
                  37,0
               
            
                  S5
               
               
                  Iná tuhá biomasa vrátane všetkých drevných nezahrnutá do S4 a čierny a hnedý lúh.
               
               
                  25,0
               
               
                  25,0
               
               
                  30,0
               
            
                  S6
               
               
                  Komunálny a priemyselný odpad (neobnoviteľný) a obnoviteľný/biologicky rozložiteľný odpad
               
               
                  25,0
               
               
                  25,0
               
               
                  25,0
               
            
                  Kvapalné palivo
               
               
                  L7
               
               
                  Ťažký vykurovací olej, plynový olej/nafta, ostatné ropné produkty
               
               
                  44,2
               
               
                  44,2
               
               
                  44,2
               
            
                  L8
               
               
                  Biokvapaliny vrátane biometanolu, bioetanolu, biobutanolu, bionafty a ostatných biokvapalín
               
               
                  44,2
               
               
                  44,2
               
               
                  44,2
               
            
                  L9
               
               
                  Odpadové kvapaliny vrátane biologicky rozložiteľného a neobnoviteľného odpadu (vrátane loja, tuku a mláta).
               
               
                  25,0
               
               
                  25,0
               
               
                  29,0
               
            
                  Plynné palivo
               
               
                  G10
               
               
                  Zemný plyn, LPG, LNG a biometán
               
               
                  52,5
               
               
                  52,5
               
               
                  53,0
               
            
                  G11
               
               
                  Rafinérske plyny, vodíkový a syntetický plyn
               
               
                  44,2
               
               
                  44,2
               
               
                  44,2
               
            
                  G12
               
               
                  Bioplyn z anaeróbnej fermentácie, zo skládky a z čistenia odpadových vôd
               
               
                  42,0
               
               
                  42,0
               
               
                  42,0
               
            
                  G13
               
               
                  Koksárensky plyn, vysokopecný plyn, banský plyn a ostatné konvertorové plyny (okrem rafinérskeho plynu)
               
               
                  35,0
               
               
                  35,0
               
               
                  35,0
               
            
                  Iné
               
               
                  O14
               
               
                  Odpadové teplo (vrátane spalín z vysokoteplotných procesov, produktov exotermických chemických reakcií)
               
               
                   
               
               
                   
               
               
                  30,0
               
            
                  O15
               
               
                  Jadrové palivo
               
               
                   
               
               
                   
               
               
                  33,0
               
            
                  O16
               
               
                  Slnečná tepelná energia
               
               
                   
               
               
                   
               
               
                  30,0
               
            
                  O17
               
               
                  Geotermálna energia
               
               
                   
               
               
                   
               
               
                  19,5
               
            
                  O18
               
               
                  Iné palivá, ktoré neboli vyššie uvedené
               
               
                   
               
               
                   
               
               
                  30,0
               
            
   
      PRÍLOHA II
      
         Harmonizované referenčné hodnoty účinnosti samostatnej výroby tepla
      
      
         (podľa článku 1)
      
      V tabuľke uvedené harmonizované referenčné hodnoty účinnosti pre samostatnú výrobu tepla sú založené na výhrevnosti a štandardných atmosférických podmienkach ISO (15 °C teplota okolia, 1,013 barov, 60 % relatívna vlhkosť).
      
                  Kategória
               
               
                  Typ paliva:
               
               
                  Rok výroby
               
            
                  Pred rokom 2016
               
               
                  Od roku 2016
               
            
                  Teplá voda
               
               
                  Para (1)
                  
               
               
                  Priame využitie výfukových plynov (2)
                  
               
               
                  Teplá voda
               
               
                  Para (1)
                  
               
               
                  Priame využitie výfukových plynov (2)
                  
               
            
                  Tuhé palivo
               
               
                  S1
               
               
                  Čierne uhlie vrátane antracitu, bitúmenového uhlia, subbitúmenového uhlia, koksu, hnedouhoľného koksu a ropného koksu
               
               
                  88
               
               
                  83
               
               
                  80
               
               
                  88
               
               
                  83
               
               
                  80
               
            
                  S2
               
               
                  Hnedé uhlie, lignitové brikety, roponosná bridlica
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S3
               
               
                  Rašelina, rašelinové brikety
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S4
               
               
                  Suchá biomasa vrátane dreva a iná tuhá biomasa vrátane drevených peliet a brikiet, drevných štiepok, suchých a čistých zvyškov po manipulácii s drevom, škrupín orechov a olivových a iných jadier
               
               
                  86
               
               
                  81
               
               
                  78
               
               
                  86
               
               
                  81
               
               
                  78
               
            
                  S5
               
               
                  Iná tuhá biomasa vrátane všetkých drevných nezahrnutá do S4 a čierny a hnedý lúh.
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  S6
               
               
                  Komunálny a priemyselný odpad (neobnoviteľný) a obnoviteľný/biologicky rozložiteľný odpad
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  Kvapalné palivo
               
               
                  L7
               
               
                  Ťažký vykurovací olej, plynový olej/nafta, ostatné ropné produkty
               
               
                  89
               
               
                  84
               
               
                  81
               
               
                  85
               
               
                  80
               
               
                  77
               
            
                  L8
               
               
                  Biokvapaliny vrátane biometanolu, bioetanolu, biobutanolu, bionafty a ostatných biokvapalín
               
               
                  89
               
               
                  84
               
               
                  81
               
               
                  85
               
               
                  80
               
               
                  77
               
            
                  L9
               
               
                  Odpadové kvapaliny vrátane biologicky rozložiteľného a neobnoviteľného odpadu (vrátane loja, tuku a mláta).
               
               
                  80
               
               
                  75
               
               
                  72
               
               
                  75
               
               
                  70
               
               
                  67
               
            
                  Plynné palivo
               
               
                  G10
               
               
                  Zemný plyn, LPG, LNG a biometán
               
               
                  90
               
               
                  85
               
               
                  82
               
               
                  92
               
               
                  87
               
               
                  84
               
            
                  G11
               
               
                  Rafinérske plyny, vodíkový a syntetický plyn
               
               
                  89
               
               
                  84
               
               
                  81
               
               
                  90
               
               
                  85
               
               
                  82
               
            
                  G12
               
               
                  Bioplyn z anaeróbnej fermentácie, zo skládky a z čistenia odpadových vôd
               
               
                  70
               
               
                  65
               
               
                  62
               
               
                  80
               
               
                  75
               
               
                  72
               
            
                  G13
               
               
                  Koksárensky plyn, vysokopecný plyn, banský plyn a ostatné konvertorové plyny (okrem rafinérskeho plynu)
               
               
                  80
               
               
                  75
               
               
                  72
               
               
                  80
               
               
                  75
               
               
                  72
               
            
                  Iné
               
               
                  O14
               
               
                  Odpadové teplo (vrátane spalín z vysokoteplotných procesov, produktov exotermických chemických reakcií)
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O15
               
               
                  Jadrové palivo
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O16
               
               
                  Slnečná tepelná energia
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O17
               
               
                  Geotermálna energia
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
                  O18
               
               
                  Iné palivá, ktoré neboli vyššie uvedené
               
               
                  —
               
               
                  —
               
               
                  —
               
               
                  92
               
               
                  87
               
               
                  —
               
            
         (1)  Ak zariadenia na výrobu pary nezohľadňujú vo výpočte účinnosti tepla v rámci kombinovanej výroby vratný kondenzát, hodnoty účinnosti pary uvedené v tabuľke by sa mali zvýšiť o 5 percentuálnych bodov.
      
         (2)  Použijú sa hodnoty pre priame využitie spalín, ak je teplota 250 °C alebo viac.
   
   
      PRÍLOHA III
      
         Korekčné faktory týkajúce sa priemerných klimatických podmienok a metódy na určovanie klimatických pásiem na uplatňovanie harmonizovaných referenčných hodnôt účinnosti samostatnej výroby elektriny
      
      
         (podľa článku 2 ods. 1)
      
      a)   Korekčné faktory týkajúce sa priemerných klimatických podmienok
      Korekcia na základe teploty okolia vychádza z rozdielu medzi ročnou priemernou teplotou v členskom štáte a štandardnými atmosférickými podmienkami ISO (15 °C).
      Korekcia bude takáto:
      
                   
               
               
                  0,1 % bodu straty účinnosti za každý stupeň nad 15 °C,
               
            
                   
               
               
                  0,1 % bodu nárastu účinnosti za každý stupeň pod 15 °C.
               
            Príklad:
      Keď je priemerná ročná teplota v členskom štáte 10 °C, referenčná hodnota zariadenia kombinovanej výroby v danom členskom štáte musí vzrásť o 0,5 % bodov.
      b)   Korekcia na základe teploty okolia sa vzťahuje len na plynné palivá (G10, G11, G12, G13).
      c)   Metóda určovania klimatických pásem:
      Hranice každého klimatického pásma budú tvoriť izotermy (v celých stupňoch Celzia) priemernej ročnej teploty okolia, ktorá sa odlišuje minimálne o 4 °C. Teplotný rozdiel medzi priemernými ročnými teplotami okolia použitý v susedných klimatických pásmach bude minimálne 4 °C.
      Príklad:
      Ak je napríklad na území daného členského štátu priemerná ročná teplota okolia na určitom mieste 12 °C a na inom mieste 6 °C, členský štát má možnosť zaviesť dve klimatické pásma oddelené izotermou 9 °C:
      prvé klimatické pásmo medzi izotermami 9 °C a 13 °C (teplotný rozdiel 4 °C) s priemernou ročnou teplotou okolia 11 °C a
      druhé klimatické pásmo medzi izotermami 5 °C a 9 °C s priemernou ročnou teplotou okolia 7 °C.
   
   
      PRÍLOHA IV
      
         Korekčné faktory za odvrátiteľné straty v sústave pri uplatňovaní harmonizovaných referenčných hodnôt účinnosti samostatnej výroby elektriny
      
      
         (podľa článku 2 ods. 2)
      
      
                  Úroveň napätia pripojenia
               
               
                  Korekčný faktor (mimo miesta výroby)
               
               
                  Korekčný faktor (v mieste výroby)
               
            
                  ≥ 345kV
               
               
                  1
               
               
                  0,976
               
            
                  ≥ 200 – < 345kV
               
               
                  0,972
               
               
                  0,963
               
            
                  ≥ 100 – < 200 kV
               
               
                  0,963
               
               
                  0,951
               
            
                  ≥ 50 – < 100 kV
               
               
                  0,952
               
               
                  0,936
               
            
                  ≥ 12 – < 50 kV
               
               
                  0,935
               
               
                  0,914
               
            
                  ≥ 0,45 – < 12 kV
               
               
                  0,918
               
               
                  0,891
               
            
                  < 0,45 kV
               
               
                  0,888
               
               
                  0,851
               
            Príklad:
      100 kWel zariadenie kombinovanej výroby s piestovým motorom poháňané zemným plynom vyrába elektrinu pri napätí 380 V. Z tejto elektriny sa 85 % použije na vlastnú spotrebu a 15 % sa dodáva do sústavy. Zariadenie bolo vyrobené v roku 2010. Ročná teplota okolia je 15 °C (nie je teda potrebná žiadna korekcia na základe klimatických podmienok).
      Po korekcii strát vznikajúcich v sústave by výsledná referenčná hodnota účinnosti samostatnej výroby elektriny v tomto zariadení kombinovanej výroby bola (na základe váženého priemeru faktorov v tejto prílohe):
      Ref Εη = 52,5 % × (0,851 × 85 % + 0,888 × 15 %) = 45,0 %